На основу члана 38 став 1 тачка 2 Закона о локалној самоуправи ( „ Сл.лист ЦГ бр. 2/18, 34/19, 38/20, 50/22 и 84/22“) и члана 36 Статута Општине Беране („Сл. лист ЦГ“-Општински прописи бр. 42/18), Скупштина општине Беране је на сједници одржаној дана **10. маја 2023**. донијела је ,

**О Д Л У К У**

**О ДАВАЊУ САГЛАСНОСТИ ЗА ПОТПИСИВАЊЕ СПОРАЗУМА ГРАДОНАЧЕЛНИКА ЕВРОПЕ ЗА КЛИМУ И ЕНЕРГИЈУ**

**Члан 1.**

Даје се сагласност Предсједнику Општине Беране да у име општине Беране потпише Споразум Градоначелника Европе за климу и енергију који представља једну од најснажнијих иницијатива предузетих од стране локалних и регионалних власти у југоисточној Европи.

**Члан 2.**

Одлука ступа на снагу осмог дана од дана објављивања у „Сл.листу ЦГ-Општински прописи“.

**СКУПШТИНА ОПШТИНЕ БЕРАНЕ**

**Број: 02-016/23-219 ПРЕДСЈЕДНИК СКУПШТИНЕ**

**Беране, 11. 05. 2023.године Новица Обрадовић**

**Образложење**

Правни основ за доношење ове Одлуке садржан је у одредбама члана 38 став 1 тачка 2 Закона о локалној самоуправи и члана 36 Статута општине Беране, којима је прописано да Скупштина општине у вршењу послова из свог дјелокруга доноси одлуке и друге акте.

Европска комисија је покренула покренула Споразум градоначелника још 2008. године након усвајања Пакета ЕУ за климу и енергију, а ради признавања и пружања подршке напорима локалних власти за спровођење политика о одрживом управљању енергијом у циљу ублажавања климатских промјена кроз смањење потрошње фосилних горива. Потписници споразума се обавезују да припреме и споводе Акциони план за одрживу климу и енергију (СЕКАП) у оквиру којег се постављају циљеви за 2030. годину и приказују активности које ће се предузети са циљем смањења емисије гасова са ефектом стаклене баште и прилагођавања на утицаје климатских промјена.

СЕКАП, односно Акциони план за одрживу климу и енергију обухвата процјену локалног географског, демографског и енергетског контекста, Основни инвентар емисије који се односи на конкретну базну годину, јаснију дефиницију циља за смањење емисија штетних гасова, као и планираних активности за постизање задатих циљевa. СЕКАП укључује и временске оквире, додијељене одговорностии процијењене утицаје и трошкове. Обавеза општине Беране је да обави процјену рањивости утицаја климатских промјена на територији Општине и да идентификује главне ризике за људе, имовину, егзистенцију и животну средину.

Циљ потписивања Споразума градоначелника је да се путем СЕКАП документа уведе дугорочни одрживи развој локалних заједница у главне токове и да пружи подршку националним напорима за ублажавање и прилагођавање климатским промјенама на ефикасан начин. СЕКАП омогућава и стварање једне одрживе средине за инвестиције и привредни развој. Користи од добро одрађеног СЕКАП документа се могу односити и на стварање зелених послова, побољшану конкуренцију између локалних компанија, енергетски ефикасне зграде, безбједне залихе енергије, побољшано управљање отпадом, циркуларну економију, унапријеђене урбанистичке планове, зеленији и инклузивнији развој, здравију животну средину и здравије грађане.

У име Општине Беране ``Споразум градоначелника – Европа`` потписаће Вуко Тодоровић – предјседник Општине.

Предлажемо Одборницима СО Беране да усвоје Одлуку као у тексту предлога.